De asemenea, Ministerul Muncii și Justiției Sociale și instituțiile aflate în subordine/coordonare trebuie să asigure suportul tehnic pentru funcționarea sistemelor informatice cu grad de acoperire națională și grad de risc ridicat prin: - achiziționare de softuri - licențe office, licențe antivirus, extinderea licențelor antivirus, licențe sisteme de operare și virtualizare, licențe baze de date, licențe servere de aplicație și portal utilizatori - înlocuirea echipamentelor de tip stații de lucru PC care și-au depăsit durată normală de funcționare - echipamente de tip server pentru rularea aplicațiilor, bazelor de date și a celorlalte componente ale sistemului - surse de alimentare, echipamente de stocare, echipamente de securitate - servicii de instalare și configurare - servicii dezvoltare și implementare software REGES-ONLINE - servicii migrare date din sistemul existent în sistemul REGES-ONLINE - servicii de instruire a utilizatorilor.